1. **KUP KÖZSÉG ÖNKORMÁNYZAT**
2. **KÉPVISELŐ-TESTÜLETE**
3. **8595 Kup Fő utca 76.**
4. ***Szám***: Pk/72-8/2024.
5. **Jegyzőkönyv**
6. ***Készült***: Kup Község Önkormányzat képviselő-testülete 2024. augusztus 30-án 19.30 órakor megtartott nyilvános testületi ülésről.
7. ***Az ülés helye: Polgármesteri Hivatal***
8. Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

1. (jelenléti iv a jkv. 1. melléklete)
3. Tanácskozási joggal részt vett: Kissné Szántó Mária jegyző

Vass Gábor köztisztviselő

1. A lakosság részéről érdeklődő nem volt.
2. **Varga Imre polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta.
3. (jelenléti iv jkv. 1. melléklete)
5. Varga Imre polgármester javasolta, hogy az ülés napirendjét a kiküldött meghívóban foglaltaknak megfelelően fogadják el. (Meghívó a jkv. 2. melléklete)

Napirend:

1. Helyi Esélyegyenlőségi Program 2024-2029
2. Vadrózsa Óvoda dokumentumainak jóváhagyása
3. Beszámoló a Vadrózsa Óvoda 2023/2024 tanévéről

**Napirend tárgyalása:**

1. **Helyi Esélyegyenlőségi Program 2024-2029**

**Előadó: Varga Imre polgármester**

**Varga Imre polgármester**  megállapította, hogy a HEP tervezetet a képviselők a meghívóval együtt kézhez kapták. Szóbeli kiegészítésként elmondta, hogy az előző HEP júliusban lejárt, ezért kellett újat készíteni. Előkészítésként decemberben már összehívták a HEP fórumot, ahol az egyes csoportokra vontkozóan feladatokat határoztak meg. Ez került rögzítésre a programban. A HEP-et 2 évente felül kell vizsgálni, a megvalósult feladdatokat törölni kell, újat célt is lehet kitűzni. Javasolta a tervezet elfogadását. (Jkv. 3. melléklete)

Kérte a képviselőket a vélemény nyilvánításra.

A képviselők egyetértettek a kiküldött tervezettel, egyéb hozzászólás nem volt.

A polgármester kérte a képviselőket a szavazásra:

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**28/2024. (VIII.30.) KT határozat**

Kup község Önkormányzat Képviselő-testülete az Önkormányzat 2024-2029 időszakra vonatkozó Helyi Esélyegyenlőségi Programját az előterjesztés szerint elfogadja.

**2.) Vadrózsa Óvoda dokumentumainak jóváhagyása**

**Előadó: Varga Imre polgármester**

**Varga Imre polgármester** megállapította, hogy a Vadrózsa Óvoda Szervezeti és Működési Szabályzatát, Pedagógiai Programját és 2024/2025 tanévre vonatkozó munkatervét a képviselők a meghívóval kézhez kapták. (jkv. 4. melléklete) Kérte a hozzászólásokat, javasolta dokumentumok elfogadását.

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**29/2024. (VIII.30.) KT határozat**

Kup község Önkormányzat Képviselő-testülete a Vadrózsa Óvoda Szervezeti és Működési Szabályzatát, Pedagógiai Programját és 2024/2025 évre vonatkozó munkatervét az előterjesztés szerint elfogadja.

**3.) Vadrózsa Óvoda beszámolója az intézmény 2023/2024 tanévi tevékenységéről**

**Előadó: Varga Imre polgármester**

**Varga Imre polgármester** megállapította, hogy a Vadrózsa Óvoda beszámolóját az intézmény 2023/2024 tanévi tevékenységéről a képviselők a meghívóval kézhez kapták. (jkv. 5. melléklete) Kérte a hozzászólásokat, javasolta a beszámoló elfogadását.

Hozzászólás nem volt, a polgármester kérte a szavazást:

Kup község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**30/2024. (VIII.30.) KT határozat**

Kup község Önkormányzat Képviselő-testülete a Vadrózsa Óvoda beszámolóját a 2023/2024 tanévről az előterjesztés szerint elfogadja.

Több napirend, hozzászólás nem volt, a polgármester a képviselő-testület nyilvános ülését 20.15 órakor bezárta. Zárt ülésen folytatta a munkát.

K.m.f.

2. Varga Imre Kissné Szántó Mária
3. polgármester jegyző